**Martina Lubyová**, nada o 12 de maio de 1967 en Bratislava é unha economista e política eslovaca.

Traxectoria
-----------

Filla do físico Štefan Luby, estudou primeiro xornalismo (1986-1988) co exame estatal de acreditación incluído e diplomouse en biofísica na Facultade de Matemáticas e Física da Universidade Comenius de Bratislava (UCB) en 1991. Entre 1995 e 2000 traballou como investigadora no Instituto de Previsións da Academia Eslovaca de Ciencias en Bratislava. En 1997 licenciouse en dereito na UCB e de 1999 ao ano 2000 foi asesora legal do Ministerio de Finanzas. En 1999 obtivo dous doutoramentos, en dereito na Universidade Comenius e en estatística na Universidade de Economía de Bratislava. Desde 2000 ata 2010 traballou para a Organización Internacional do Traballo, principalmente na súa sede de Moscova  e no ano 2002logrou o doutoramento polo Center for Graduate Education - Economics Institute de Praga, asociada á Universidade Estatal de Nova York.

Dende 2010 traballou como investigadora Instituto de Pevisións da Academia de Ciencias de Eslovaquia que dirixiu a partir de 2013. O 1 de outubro de 2015 o Instituto de Previsións xunto co Instituto de Psicoloxía Experimental e mais o Instituto de Ciencias Sociais formaron o Centro de Ciencias Sociais e Psicolóxicas da Academia de Ciencias de Eslovaquia e Lubyová ocupou o cargo de subdirectora. Ensinou estatísticas e estatísticas sociais na Facultade de Informática Empresarial da Universidade de Economía de Bratislava  e dende xuño de 2017 tamén é membro do Presidium da Academia de Ciencias de Eslovaquia 

### Ministra de Educación

O 11 de setembro de 2017 o Partido Nacional Eslovaco presentouna para dirixir o Ministerio de Educación  no goberno de coalición de Robert Fico e xurou o seu cargo o 13 de setembro de 2017. 

En xaneiro de 2019 xurdiron dúbidas sobre a transparencia na redistribución de fondos á ciencia e á investigación. Durante a avaliación de proxectos, polo menos nun dos casos houbo unha inxerencia inxustificada na avaliación do ministerio, e a ministra destituíu ao director xeral da sección de ciencia e tecnoloxía. Cesou do seu cargo o 21 de marzo de 2020 tras a celebración de eleccións xerais  e a dimisión do goberno de Peter Pellegrini.

Publicacións
------------

* *Dôchodkové zabezpečenie v SR v kontexte európskych dôchodkových systémov a ich súčasných reforiem* (1997)
* *Aktívna politika trhu práce v Slovenskej republike* (1997)
* *Jobs from Active Labour Market Policies and Their Effects on Slovak Unemployment*," William Davidson Institute Working Papers Series 112, William Davidson Institute at the University of Michigan (1997, con Jan C. van Ours)
* *Labour Supply of Married Females and the Related Wage Setting Behavious in Slovakia and the Czech Republic*. Working Paper Nº 7, Institute for Forecasting, Slovak Academy of Sciences (2000, con K. Sabirjanova)
* *Labour Market Institutions and Policies in the CIS: Post-Transition Outcomes*, Working Paper 3/2009, International Labour Organisation, Sub-regional Office for Eastern Europe and Central Asia (2009)

Notas
-----

1. 1 2  "JUDr. Mgr. Martina Lubyová, PhD.". *fhi.sk*.
2. 1 2 3  "Martina Lubyová a Ladislav Brimich riaditeľmi ústavov". *sav.sk*. 31 de xaneiro de 2013.
3. ↑  "Aká bude nová ministerka školstva? Bystrá, racionálna, lepšia ako Plavčan, hovoria kolegovia zo SAV". *Denník*. 11 de setembro de 2017.
4. ↑  "Novou ministerkou školstva sa stala Martina Lubyová". *minedu.sk*. 13 de setembro de 2017.
5. ↑  "Členka P SAV". *psav.sav.sk*.
6. ↑  "VIDEO: Novou ministerkou školstva bude M. Lubyová zo SAV". *Teraz*. 11 de setembro de 2017.
7. ↑  "Lubyová odvolala šéfa sekcie, podozrenia pri dotáciách zostávajú". *SME Domov*. 4 de febreiro de 2019.
8. ↑  Pravda (20 de marzo de 2020). "Pellegriniho vláda končí, podala demisiu". *Pravda*.

|  |  |
| --- | --- |
| Control de autoridades | 
* Wd: Q40247117
* WorldCat
* VIAF: 271649757
* NKC: jo2014830709

 |